b'\n_START_ARTICLE_\nPenswadebungaan\n_START_PARAGRAPH_\nPenswadebungaan berlaku apabila ketika debunga\xc2\xa0dari tumbuhan yang sama tiba di stigma bunga (dalam tumbuhan berbunga) atau di ovul\xc2\xa0(dalam gimnosperma). Kaedah ini mempunyai\xc2\xa0dua jenis diri-penyerbukan: dalam autogami, debunga dipindahkan ke stigma\xc2\xa0dalam bunga yang sama; dalam geitonogami\xc2\xa0pula, debunga dipindahkan dari anter satu bunga ke stigma bunga lagi dalaman pokok yang sama, tanaman berbunga, atau dari mikrosporangium ke\xc2\xa0ovul\xc2\xa0dalam satu gimnosperma (yang berovum satu). Beberapa tumbuhan memiliki mekanisme yang memastikan autogami, seperti bunga yang tidak terbuka (kleistogami), atau stamen yang bergerak sehingga menyentuh stigma.\n_START_SECTION_\nKelebihan dan kekurangan\n_START_PARAGRAPH_\nTerdapat kelebihan yang dapat diperolehi daripada persenyawaan sendiri ini. Seandainya genotip tertentu ideal untuk persekitarannya, maka ia dapat membantu menstabilkan sifat ini dalam spesies perumah. Ia juga memudahkan untuk tumbuhan yang hidup di kawasan yang tiada haiwan pendebunga, mahupun untuk spesies yang mempunyai bunga yang bersaiz kecil dan menjarak antara satu sama lain lalu debunga tidak dibazirkan semasa proses pendebungaan ini._NEWLINE_Kekurangan variasi genetik pada tumbuhan induk pula menjadikan anak hasl pendebungaan ini barangkalinya tidak dapat menyesuaikan diri kepda sebarang perubahan alam atau serangan patogen serangan. Penswadebungaan boleh membawa kepada kemurungan pembiakbakaan dalam hasil ungkapan mutasi resesif yang merosakkan\xc2\xa0atau mengurangkan daya fizikal spesies hasil persenyawaan dengan spesimen yang berdekatan. Spesies yang mempunyai kebolehan pendebungaan sendiri ini mempunyai mekanisme dalaman yang mengelakkan perkara tersebut daripada berlaku; ataupun menjadikan proses tersebut suatu jalan kedua yang alternatif.'